
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1198 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός του ανωτάτου ετησίου ορίου ωρών 
νυκτερινής απασχόλησης, των δικαιούχων, των 
όρων και των προϋποθέσεων χορήγησης ειδικής 
αποζημίωσης ανά ώρα νυκτερινής απασχόλησης 
που καταβάλλεται στο πυροσβεστικό προσωπικό 
του Πυροσβεστικού Σώματος. 

2 

Ίδρυση Κέντρου Επιμόρφωσης και Δια Βίου Μά¬ 
θησης στο Τεχνολογικό Εκπαιδευτικό Ιδρυμα Στε¬ 
ρεός Ελλάδας. 

3 

Επιβολή πολλαπλών τελών στον ΣΥΜΕΩΝ ΠΑΛΑ- 
ΝΤΙΔΗ γιαΤελωνειακή Παράβαση. 

4 

Καθιέρωση υπερωριακής απασχόλησης για προ¬ 
σωπικό που υπηρετεί στη Ρυθμιστική Αρχή Σιδη¬ 
ροδρόμων. 

5 

Τ ροποποίηση της συστατικής πράξης της Δημοτι¬ 
κής Επιχείρησης Ύδρευσης - Αποχέτευσης Αλμυ¬ 
ρού. 

6 

Κανονισμός Διδακτορικών Σπουδών του Τμήμα¬ 
τος Ιστορίας του Ιονίου Πανεπιστημίου. 


ΑΠΟΦΑΣΕΙΣ 

Αριθμ. 80423 Φ. 501.34 (1) 

Καθορισμός του ανώτατου ετησίου ορίου ωρών 
νυκτερινής απασχόλησης, των δικαιούχων, των 
όρων και των προϋποθέσεων χορήγησης ειδικής 
αποζημίωσης ανά ώρα νυκτερινής απασχόλησης 
που καταβάλλεται στο πυροσβεστικό προσωπι¬ 
κό του Πυροσβεστικού Σώματος. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 127 παράγραφος Δ περί¬ 
πτωση β του ν. 4472/2017 «Συνταξιοδοτικές διατάξεις 
Δημοσίου και τροποποίηση διατάξεων του ν. 4387/2016, 
μέτρα εφαρμογής των δημοσιονομικών στόχων και με¬ 
ταρρυθμίσεων, μέτρα κοινωνικής στήριξης και εργασια¬ 


κές ρυθμίσεις, Μεσοπρόθεσμο Πλαίσιο Δημοσιονομικής 
Στρατηγικής 2018-2021 και λοιπές διατάξεις» (Α' 74). 

2. Τις διατάξεις του ν. 4270/2014 «Αρχές δημοσιονο¬ 
μικής διαχείρισης και εποπτείας - δημόσιο λογιστικό και 
άλλες διατάξεις», όπως τροποποιήθηκε και ισχύει. 

3. Τις διατάξεις του άρθρου 40 του ν. 849/1978 (Α' 232), 
όπως τροποποιήθηκε και ισχύει. 

4. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

5. Τιςδιατάξειςτουπ.δ. 210/1992 (Α' 99) «Κανονισμός 
Εσωτερικής Υπηρεσίας του Πυροσβεστικού Σώματος 
όπως τροποποιήθηκε και ισχύει (Α' 143). 

6. Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

7. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

8. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

9. Τις διατάξεις της Υ186/10-11-2016 απόφασης του 
Πρωθυπουργού «Ανάθεση Αρμοδιοτήτων στον Αναπλη¬ 
ρωτή Υπουργό Εσωτερικών ΝικόλαοΤόσκα» (Β' 3671). 

10. Τις διατάξεις της Υ29/08-10-2015 απόφασης του 
Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη» 
(Β' 2168). 

11 .Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος των πιστώσεων 
του Κ.Α.Ε. 0521 «Ειδική Αποζημίωση στελεχών ενόπλων 
δυνάμεων και σωμάτων ασφαλείας για απασχόληση 
κατά τις νυκτερινές ώρες» του Ε.Φ. 07-420 Πυροσβεστι¬ 
κό Σώμα, ύψους δέκα επτά εκατομμυρίων δεκαοκτώ 
χιλιάδων οκτακόσιων ογδόντα (17.018.880,00 €) ευρώ 
ετησίως, από το 2019 και για καθένα από τα επόμενα 
έτη, η οποία θα προβλέπεται στους αντίστοιχους προ¬ 
ϋπολογισμούς του Ε.Φ. «ΠΥΡΟΣΒΕΣΤΙΚΟ ΣΩΜΑ» και θα 

αντιμετωπίζεται από τις εγγεγραμμένες πιστώσεις τη- 
ρουμένων των ορίων του ΜΠΔΣ. Για το έτος 2018 και για 
το χρονικό διάστημα από 1-3-2018 μέχρι 31-12-2018 η 
οικονομική επιβάρυνση ανέρχεται στο ύψος των δεκα¬ 
τεσσάρων εκατομμυρίων εκατόν ογδόντα δύο χιλιάδων 
τετρακοσίων ευρώ (14.182.400,00 €). 

12. Την από 18-12-2017 εισήγηση του Γενικού Διευ¬ 
θυντή Οικονομικών και Επιτελικού Σχεδιασμού (στο 
πρώην Υ.Δ.Τ. και Π.τ.Π.) του Υπουργείου Εσωτερικών, 
αποφασίζουμε: 

Άρθρο 1 

Πεδίο Εφαρμογής 

Στο πυροσβεστικό προσωπικό του Πυροσβεστικού 
Σώματος, χορηγείται ειδική αποζημίωση ανά ώρα νυ¬ 
κτερινής απασχόλησης, η οποία προβλέπεται από τις 
διατάξεις της παρ. Δ περίπτωση β' του άρθρου 127 του 
ν. 4472/2017 (Α' 74). 

Άρθρο 2 

Δικαιούχοι - Όροι και προϋποθέσεις καταβολής 

1. Η ειδική αποζημίωση ανά ώρα νυκτερινής απασχό¬ 
λησης καταβάλλεται στο πυροσβεστικό προσωπικό του 
Πυροσβεστικού Σώματος, που εκτελεί νυκτερινή υπη¬ 
ρεσία. 

2. Ως νυκτερινή υπηρεσία θεωρείται εκείνη που παρέ¬ 
χεται μεταξύ της 22.00 και της 06.00 ώρας. 

3. Η ανωτέρω αποζημίωση υπόκειται στις νόμιμες κρα¬ 
τήσεις και σε φόρο εισοδήματος και για την καταβολή 
του υποβάλλονται από τις κατά τόπους Υπηρεσίες στη 
Διεύθυνση Οικονομικών Τμήμα Αποδοχών και Ασφάλι¬ 
σης του Πυροσβεστικού Σώματος στο τέλος κάθε μήνα 
ονομαστικές καταστάσεις με τα απαιτούμενα στοιχεία, 
υπογεγραμμένες από τον Προϊστάμενο της Υπηρεσίας. 

Άρθρο 3 

Εξαιρέσεις από την καταβολή 

Η ειδική αποζημίωση ανά ώρα νυκτερινής απασχόλη¬ 
σης, δεν καταβάλλεται στους: α) προερχόμενους από ιδι¬ 
ώτες, μαθητές των Σχολών του Πυροσβεστικού Σώματος, 
β) μαθητές των Σχολών του Πυροσβεστικού Σώματος 
που εκτελούν εσωτερική υπηρεσία, στις εγκαταστάσεις 
των Σχολών, κατά τις νυκτερινές ώρες στα πλαίσια της 
εκπαίδευσής τους. 

Άρθρο 4 

Ανώτατο Όριο 

1 .Το ανώτατο μηνιαίο όριο ωρών νυκτερινής απασχό¬ 
λησης για το πυροσβεστικό προσωπικό του Πυροσβε¬ 
στικού Σώματος, ορίζεται στις εξήντα τέσσερις (64) ώρες 
ανά δικαιούχο. 

2. Οι ώρες νυκτερινής απασχόλησης από 01/01/2019 
και εντεύθεν κατ' έτος (1/1-31/12) δεν μπορεί να υπερ¬ 
βαίνουν τις έξι εκατομμύρια εκατόν σαράντα τέσσερις 
χιλιάδες (6.144.000) ώρες για το Πυροσβεστικό Προσω¬ 
πικό. Ειδικά για το έτος 2018, δεν μπορεί να υπερβαίνουν 
τις πέντε εκατομμύρια εκατόν είκοσι χιλιάδες (5.120.000) 
ώρες και για το χρονικό διάστημα από 1-3-2018 μέχρι 
31-12-2018. 


Άρθρο 5 

Καταργούμενες διατάξεις 

Από την έναρξη ισχύος της παρούσης καταργείται 
κάθε σχετική διάταξη που ρυθμίζει το ζήτημα της χο¬ 
ρήγησης της ειδικής αποζημίωσης ανά ώρα νυκτερινής 
απασχόλησης στο πυροσβεστικό προσωπικό του Πυρο¬ 
σβεστικού Σώματος. 

Άρθρο 6 

Η παρούσα απόφαση ισχύει από την 1 -3-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 47270/Ζ1 (2) 

Ίδρυση Κέντρου Επιμόρφωσης και Δια Βίου Μά¬ 
θησης στο Τεχνολογικό Εκπαιδευτικό Ίδρυμα 
Στερεός Ελλάδας. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 48 του ν. 4485/2017 (Α' 114), 

β. του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 98) και 

γ. των π.δ. 70/2015 (Α' 114) και π.δ. 125/2016 (Α' 210). 

2. Το επισυναπτόμενο στο αριθμ. 389/22-01-2018 
(ΥΠΠΕΘ 12362/Ζ1 /24-01 -2018) έγγραφο του Τ.Ε.Ι. Στε¬ 
ρεός Ελλάδας, απόσπασμα πρακτικού συνεδρίασης 
της Συγκλήτου του Ιδρύματος (συνεδρίαση αριθμ. 128/ 
16-01-2018), με το οποίο υποβάλλεται πρόταση περί 
ίδρυσης στο Τ.Ε.Ι. Στερεός Ελλάδας, Κέντρου Επιμόρ¬ 
φωσης και Δια Βίου Μάθησης. 

3. Την αριθμ. Φ.1/Α/208/29352/Β 1/21-02-2018 ει¬ 
σήγηση της παρ.5 ε του άρθρου 24 του ν. 4270/2014 
(Α' 143), όπωςαντικαταστάθηκε και ισχύει, σύμφωνα με 
την οποία από την έκδοση της παρούσας απόφασης δεν 
προκαλείται δαπάνη σε βάρος του τακτικού προϋπολο¬ 
γισμού του ΥΠ.Π.Ε.Θ. ή του κρατικού προϋπολογισμού, 
αποφασίζουμε: 

Άρθρο 1 
Ίδρυση 

Ιδρύεται στο Τ.Ε.Ι. Στερεός Ελλάδας, Κέντρο Επιμόρ¬ 
φωσης και Δια Βίου Μάθησης (Κ.Ε.ΔΙ.ΒΙ.Μ.), σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (Α' 114). Το Κ.Ε.ΔΙ.ΒΙ.Μ. αποτελεί μονάδα 
του Τ.Ε.Ι. Στερεός Ελλάδας που εξασφαλίζει το συντονι¬ 
σμό και τη διεπιστημονική συνεργασία στην ανάπτυξη 
προγραμμάτων επιμόρφωσης, συνεχιζόμενης εκπαί¬ 
δευσης, κατάρτισης και εν γένει δια βίου μάθησης. Τα 
εκπαιδευτικά ή επιμορφωτικά προγράμματα υλοποιού- 

νται και σε συνεργασία με Α.Ε.Ι. ή ερευνητικά κέντρα 
της ημεδαπής, καθώς και αναγνωρισμένα ως ομοταγή 
Ιδρύματα της αλλοδαπής. 

Άρθρο 2 

Πλαίσιο στρατηγικής και δραστηριοτήτων 

για τη διοργάνωση εκπαιδευτικών 

και επιμορφωτικών προγραμμάτων 
Στο πλαίσιο της υλοποίησης της Στρατηγικής του Τ.Ε.Ι. 
Στερεός Ελλάδας η ίδρυση του ΚΕ.ΔΙ.ΒΙ.Μ, σύμφωνα με 
τα προβλεπόμενα στο άρθρο 48 του ν. 4485/2017, έχει 
τους ακόλουθους στόχους: 

α. Την αξιοποίηση του επιστημονικού δυναμικού 
και των υποδομών του Τ.Ε.Ι. Στερεός Ελλάδας σε προ¬ 
γράμματα που απευθύνονται στην ελληνική κοινωνία 
και ανταποκρίνονται στις ανάγκες των πολιτών της για 
κατάρτιση, επιμόρφωση, και εξειδίκευση. 

β.Τη διασύνδεση των φορέωντηςΔια Βίου Μάθησης, 
έτσι ώστε να επιτυγχάνεται η διασύνδεση της δια βίου 
μάθησης με την απασχόληση, η μεταφορά τεχνογνωσίας 
από τα Α.Ε.Ι. προς τους φορείς της Δια Βίου Μάθησης 
και γενικότερα η κοινωνική και οικονομική ανάπτυξη 
της χώρας. 

γ. Τη συνεργασία μεταξύ των φορέων τυπικής και μη 
τυπικής εκπαίδευσης προκειμένου να διασφαλίζεται η 
ποιότητα των παρεχόμενων υπηρεσιών εκπαίδευσης 
στους εν δυνάμει ενηλίκους εκπαιδευόμενους, ενισχύο- 
ντας τις δεξιότητες των εκπαιδευόμενων και παρέχοντας 
δυνατότητες για απασχόληση. 

δ.Τη συμβολή του Τ.Ε.Ι. Στερεάς Ελλάδας στο γενικότε¬ 
ρο εκσυγχρονισμό του εκπαιδευτικού συστήματος, στην 
αναβάθμιση της ποιότητας της εκπαίδευσης, τυπικής και 
άτυπης και στη μείωση του κοινωνικού αποκλεισμού 
στην εκπαίδευση 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις διατάξεις του ν. 4485/2017 (παρ. 13 
του άρθρου 48 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


(3) 

Επιβολή πολλαπλών τελών στο ΣΥΜΕΩΝ ΠΑΛΑ- 
ΝΤΙΔΗ γιαΤελωνειακή Παράβαση. 

Με την αριθμ. 03/2016/2018/07-02-2018/01 συμπλη¬ 
ρωματική καταλογιστική πράξη του Προϊσταμένου του 
Τελωνείου Ηγουμενίτσας και σύμφωνα με τις διατάξεις 


των άρθρων 142 παρ. 2 και 155 παρ. 1 του ν. 2960/2001 
«Εθνικός Τελωνειακός Κώδικας» επεβλήθησαν μεταξύ 
υπολοίπων και στον ΣΥΜΕΩΝ ΠΑΛΑΝΤΙΔΗ του Συμεών - 
ΑΦΜ: 114969867 ως αστικά αλληλέγγυα υπόχρεο και εις 
ολόκληρον το τριπλάσιο των αναλογούντων στο αντικεί¬ 
μενο της λαθρεμπορίας καπνικών δασμών και λοιπών 
φόρων, ποσό τεσσάρων εκατομμυρίων εκατόν τριάντα 
πέντε χιλιάδων πεντακοσίων τριάντα πέντε ευρώ και τρι¬ 
άντα ενός λεπτών (4.135.535,31 ευρώ), ήτοι 1.378.511,77 
ευρώ * 3 = 4.135.535,31 ευρώ, ποσό που κατά την εί¬ 
σπραξή του υπόκειται σεΤ.Χ. και Ο.Γ.Α (2,4%), σύμφωνα 
με τον κώδικα τελών χαρτοσήμου. 

Η παρούσα να δημοσιευθεί στην Εφημερίδα της Κυ¬ 
βερνήσεως σύμφωνα με τις διατάξεις του άρθρου 152 
παρ. 5 εδαφ (β ) του ν. 2960/2001, ως αγνώστου δια¬ 
μονής. 

Η Προϊσταμένη του Τελωνείου 

ΒΑΣΙΛΙΚΗ ΖΟΥΜΗ 


Αριθμ. 7425 _ (4) 

Καθιέρωση υπερωριακής απασχόλησης για προ¬ 
σωπικό που υπηρετεί στη Ρυθμιστική Αρχή Σι¬ 
δηροδρόμων. 

Η ΠΡΟΕΔΡΟΣ 

ΤΗΣ ΡΥΘΜΙΣΤΙΚΗΣ ΑΡΧΗΣ ΣΙΔΗΡΟΔΡΟΜΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 176). 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

3. Την αριθμ. 12/30-6-2017(Υ.ΟΔ.Δ. 324) πράξη του 
Υπουργικού Συμβουλίου «Επιλογή και διορισμός Προέ¬ 
δρου, Αντιπροέδρου και μελών της Ρυθμιστικής Αρχής 
Σιδηροδρόμων (ΡΑΣ). 

4. Την αριθμ. 79177/2308/26.01.2017 (ΦΕΚ Β' 174) από¬ 
φαση του Υπουργού Υποδομών και Μεταφορών και του 
Προέδρου της ΡΑΣ για την εξυπηρέτηση της Ρυθμιστικής 
Αρχής Σιδηροδρόμων (Ρ.Α.Σ) από τη Γενική Διεύθυνση 
Οικονομικών Υπηρεσιών του Υπουργείου Υποδομών και 
Μεταφορών. 

5. Την αριθμ. 2/1757/0026/12.01.2017 (ΦΕΚ Β' 17) 
απόφαση του Υπουργού Οικονομικών «Καθορισμός δι- 
καιολογητικών για την καταβολή αποζημίωσηςγια υπε- 
ρωριακή, νυχτερινή, Κυριακών και εξαιρέσιμων ημερών 
εργασία». 

6. Την υποστελέχωση της ΡΑΣ και το γεγονός ότι πα- 
ρίσταται ανάγκη παροχής εργασίας πέρα από το κανο¬ 
νικό ωράριο για τους 10 τακτικούς υπαλλήλους της ΡΑΣ 
προκειμένου να αντιμετωπισθούν έγκαιρα υπηρεσιακές 
ανάγκες και ειδικότερα μεταξύ άλλων: για τη διενέργεια 
ελέγχων στο διαχειριστή υποδομής και στις σιδηροδρο¬ 
μικές επιχειρήσεις. 

7. Το αριθμ. 6806/21.12.2017 αίτημα της ΡΑΣ για την 
έκδοση απόφασης ανάληψης για την καταβολή αποζη¬ 
μίωσης υπερωριακής εργασίας προσωπικού της για το 
Α' εξάμηνο του έτους 2018. 

8. Την αριθμ. 92906/21387/12.01.2018 απόφαση δέ¬ 
σμευσης πίστωσης της Διεύθυνσης Οικονομικής Διαχεί¬ 
ρισης του Υπουργείου Υποδομών και Μεταφορών που 
αφορά στην υπερωριακή απασχόληση των υπαλλήλων 
της ΡΑΣ. 

9. Την αριθμ. Δ4δ/οικ.14352/919/22.02.2018 κοινή 
υπουργική απόφαση απόσπασης υπαλλήλου του ΕΦΚΑ 
στη Ρυθμιστική Αρχή Σιδηροδρόμων. 

10. Το γεγονός ότι από την απόφαση αυτή προκαλεί- 
ται συνολική δαπάνη εντός του εγκεκριμένου ποσού 
ανάληψης, (8.400,00 ευρώ) η οποία θα καλυφθεί από 
τις εγγεγραμμένες πιστώσεις του προϋπολογισμού της 
ΡΑΣ (ΕΦ 39-750) στον ΚΑΕ 0511, αποφασίζουμε: 

Εγκρίνουμε για το διάστημα από τη δημοσίευση της 
παρούσης και μέχρι 30.06.2018 την υπερωριακή απο¬ 
γευματινή απασχόληση πέραν του ωραρίου εργασίας τις 
καθημερινές, μέχρι 70 ώρες ανά εργαζόμενο, για έναν 
(1) υπάλληλο της Ρυθμιστικής Αρχής Σιδηροδρόμων. 
Υπεύθυνος για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας είναι η Πρόεδρος της Ρυθμιστικής Αρχής Σι¬ 
δηροδρόμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2018 
Η Πρόεδρος 
ΙΩΑΝΝΑ ΤΣΙΑΠΑΡΙΚΟΥ 


Αριθμ. 84/6026 (5) 

Τροποποίηση της συστατικής πράξης της Δημο¬ 
τικής Επιχείρησης Ύδρευσης - Αποχέτευσης Αλ¬ 
μυρού. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 6, 214, 225 και 280 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

2. Τις διατάξεις του π.δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας» (Α' 231). 

3. Τις διατάξεις της παρ. 5 του άρθρου 10 του 
ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση. Ενσω¬ 
μάτωση Οδηγίας 2009/50/ΕΚ» (ΦΕΚ 85 Α'). 

4. Τις διατάξεις του ν. 3861/2010 (ΦΕΚ 112/τ. Α'/ 
13-07-2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 


διοικητικών και αυτοδιοικητικών οργάνων στο διαδίκτυο 
"Πρόγραμμα Διαύγεια" και άλλες διατάξεις». 

5. Τις διατάξεις του άρθρου 1 του ν. 1069/1980 
(ΦΕΚ 191 /1980 τ. Α') «Περί κινήτρων δια την ίδρυσιν Επι¬ 
χειρήσεων Υδρεύσεως και Αποχετεύσεως». 

6. Τις διατάξεις του άρθρου 2 του ν. 4483/2017 
(ΦΕΚ 107/τ. Α'/31 -07-2017) «Ρυθμίσεις για τον εκσυγχρο¬ 
νισμό του θεσμικού πλαισίου οργάνωσης και λειτουργίας 
των Δημοτικών Επιχειρήσεων Ύδρευσης Αποχέτευσης 
(Δ.Ε.Υ.Α.) - Ρυθμίσεις σχετικές με την οργάνωση, τη λει¬ 
τουργία, τα οικονομικά και το προσωπικό των Ο.Τ.Α. - 
Ευρωπαϊκοί Όμιλοι Εδαφικής Συνεργασίας - Μητρώο 
Πολιτών και άλλες διατάξεις». 

7. Τις διατάξεις του άρθρ. 28 του ν. 4325/2015 
(ΦΕΚ 47/11.05.2015 τ. Α') «Εκδημοκρατισμός της Διοί¬ 
κησης - Καταπολέμηση γραφειοκρατίας και ηλεκτρο¬ 
νική διακυβέρνηση. Αποκατάσταση αδικιών και άλλες 
διατάξεις». 

8. Τις διατάξεις του άρθρ. 24 του ν. 4368/2016 
(ΦΕΚ 21/21.02.2016 τ. Α') «Μέτρα για την επιτάχυνση του 
κυβερνητικού έργου και άλλες διατάξεις». 

9. Την αριθμ. 13917/15-05-2017 απόφαση του ΥΠ.ΕΣ. 
(ΦΕΚ 250/τ. Υ.Ο.Δ.Δ./26-05-2017). 

10. Την αριθμ. 74895/30-12-2010 εγκύκλιο: 60 του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης περί «Ελέγχου νομιμότητας πρά¬ 
ξεων Ο.Τ.Α., Αστική και Πειθαρχική ευθύνη αιρετών μέχρι 
την έναρξη λειτουργίας της Αυτοτελούς Υπηρεσίας Επο- 
πτείας Ο.Τ.Α. (άρθρο 238 του ν. 3852/2010 «Πρόγραμμα 
Καλλικράτης»)». 

11. Το π.δ. 262/1995 (ΦΕΚ 147 /τ. Α'/18-07-1995) περί 
«Σύστασης ενιαίας επιχείρησης ύδρευσης - αποχέτευσης 
με την επωνυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ Δήμου Αλμυρού του Ν. Μαγνησίας"», 
όπως έχει τροποποιηθεί και ισχύει. 

12. Την αριθμ. 159/2000 απόφαση του Δ.Σ. Αλμυρού 
περί τροποποίησης της συστατικής πράξης της Δ.Ε.Υ.Α. 
Αλμυρού, η οποία εγκρίθηκε με την αριθμ. 154072/ 
06-10-2000 απόφαση του Γενικού Γραμματέα Περιφέ¬ 
ρειας Θεσσαλίας και δημοσιεύθηκε στο ΦΕΚ 1297/τ. Β'/ 
26-10-2000. 

13. Την αριθμ. 294/2017 (ΑΔΑ: ΩΟΦ6ΩΨ7-ΥΓΛ) από¬ 
φαση του Δ.Σ. Αλμυρού περί «τροποποίησης συστατικής 
πράξης της Δημοτικής Επιχείρησης Ύδρευσης Αποχέ¬ 
τευσης Αλμυρού Δήμου Αλμυρού Ν. Μαγνησίας», απο¬ 
φασίζουμε: 

Εγκρίνουμε την τροποποίηση της συστατικής πράξης 
της ΔΕΥΑ Αλμυρού Δήμου Αλμυρού Ν. Μαγνησίας ως 
εξής: 

«1. Τροποποιείται η παρ.1 του άρθρου 1 της συστα¬ 
τικής πράξης της Δημοτικής Επιχείρησης Ύδρευσης - 
Αποχέτευσης Αλμυρού, Δήμου Αλμυρού (ΦΕΚ 147/τ.Α7 
18-7-1995), που αφορά την αλλαγή της επωνυμίας από 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
Δήμου Αλμυρού του Ν. Μαγνησίας» σε «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ -ΑΠΟΧΕΤΕΥΣΗΣ ΑΛΜΥΡΟΥ» του 
Δήμου Αλμυρού Ν.Ε. Μαγνησίας. 

2. Τροποποιείται η παρ. 1 του άρθρου 5 συστατικής 
πράξης της Δημοτικής Επιχείρησης Ύδρευσης - Απο- 

χέτευσης Αλμυρού, Δήμου Αλμυρού (ΦΕΚ 147/τ. Α7 
18-7-1995) και (ΦΕΚ 1297/τ. Β726-10-2000), που αφορά 
τον αριθμό των μελών του Διοικητικού Συμβουλίου ως 
εξής: 

Η επιχείρηση διοικείται από Διοικητικό Συμβούλιο που 
αποτελείται από εννέα (9) μέλη τα οποία ορίζονται μαζί 
με τους αναπληρωτές τους από το Δημοτικό Συμβούλιο 
σύμφωνα με τις διατάξεις του άρθρου 2 του ν. 4483/2017 
(ΦΕΚ 107/τ. Α731 -7-2017). Από τα μέλη του Διοικητικού 
Συμβουλίου πέντε (5) είναι αιρετοί εκπρόσωποι του Δή¬ 
μου Αλμυρού, εκ των οποίων το ένα (1) προέρχεται από 
την μειοψηφία, έναν (1) εκπρόσωπο των εργαζομένων 
της Δ.Ε.Υ.Α.ΑΛ., που η Γεν. Συνέλευσή τους θα ορίσει, 
έναν (1) εκπρόσωπο περιβαλλοντικού ή κοινωνικού φο¬ 
ρέα της περιοχής και δύο (2) δημότες ή μόνιμοι κάτοικοι 
του Δήμου που έχουν πείρα και γνώσεις συναφείς με το 
αντικείμενο της επιχείρησης». 

Κατά τα λοιπά ισχύουν οι διατάξεις του π.δ. 262/1995 
(ΦΕΚ 147 /τ. Α718-07-1995, όπως έχουν τροποποιηθεί. 

Με την παρούσα απόφαση δεν προκαλείται επιπλέ¬ 
ον δαπάνη εις βάρος του προϋπολογισμού του Δήμου 
Αλμυρού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 13 Μαρτίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. ΠΡΥΤ/1004 (6) 

Κανονισμός Διδακτορικών Σπουδών του Τ ρήμα¬ 
τος Ιστορίας του Ιονίου Πανεπιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις της παρ. 2 του άρθρου 45 και της παρ. 6, 
περ. β), του άρθρου 85 του ν. 4485/ΦΕΚ114/04-08-2017 
«Οργάνωση και λειτουργία... και άλλες διατάξεις». 

2. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, με 
θέμα: Εφαρμογή των διατάξεων του ν. 4485/2017 (Α' 114) 
για θέματα μεταπτυχιακών σπουδών και εκπόνη¬ 
σης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2). 

3. Την απόφαση της 5ης/06-12-2017 συνεδρίασης 
της Συνέλευσης του Τμήματος Ιστορίας του Ιονίου Πα¬ 
νεπιστημίου, με την οποία καταρτίστηκε ο Κανονισμός 
Διδακτορικών Σπουδών του Τμήματος. 

4. Την απόφαση της 9ης/14-02-2018 συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

5. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει τον Κανονισμό Διδακτορικών Σπουδών του 
Τμήματος Ιστορίας του Ιονίου Πανεπιστημίου, ως ακο¬ 
λούθως: 


ΙΟΝΙΟ ΠΑΝΕΠΙΣΤΗΜΙΟ ΤΜΗΜΑ ΙΣΤΟΡΙΑΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

Άρθρο 1 

Γενικές διατάξεις 

Η δομή, η οργάνωση, η εφαρμογή και η αξιολόγηση 
του Κανονισμού Διδακτορικών Σπουδών του Τμήμα¬ 
τος Ιστορίας του Ιονίου Πανεπιστημίου διέπονται από 
την ισχύουσα νομοθεσία και έχουν εναρμονιστεί με τις 
διατάξεις ν. 4487/2017. Οι διατάξεις του Κανονισμού 
Διδακτορικών Σπουδών εξειδικεύουν σύμφωνα με το 
ισχύον νομοθετικό πλαίσιο που διέπει τις μεταπτυχιακές 
σπουδές και ενσωματώνουν τις σχετικές αποφάσεις των 
αρμόδιων συλλογικών οργάνων του Τμήματος Ιστορίας 
και του Ιονίου Πανεπιστημίου. 

Άρθρο 2 

Σκοπός 

Σκοπός των διδακτορικών σπουδών είναι η παραγωγή 
πρωτότυπου επιστημονικού ερευνητικού έργου στην 
επιστημονική περιοχή που θεραπεύει τοΤμήμα Ιστορίας 
του Ιονίου Πανεπιστημίου και η συμβολή στην προα¬ 
γωγή της επιστημονικής έρευνας σε εθνικό και διεθνές 
επίπεδο μέσω της καλλιέργειας του επιστημονικού δια¬ 
λόγου και της ανάδειξης νέων ερευνητών στην επιστήμη 
της Ιστορίας. 

Άρθρο 3 

Διαδικασία επιλογής υποψήφιων διδακτόρων 

1. Δικαίωμα υποβολής αίτησης για εκπόνηση διδα¬ 
κτορικής διατριβής έχει ο κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4487/2017. Σε ειδικές περιπτώσεις 
γίνεται αιτιολογημένα δεκτός ως υποψήφιος διδάκτο¬ 
ρας και μη κάτοχος Δ.Μ.Σ με κριτήρια την τεκμηριωμένη 
ερευνητική και επαγγελματική εμπειρία (δημοσίευση 
επιστημονικών εργασιών σε έγκριτα επιστημονικά περι¬ 
οδικά ή συλλογικούς τόμους, αποδεδειγμένη ερευνητική 
εμπειρία σε ερευνητικούς φορείς, επαγγελματική δρα¬ 
στηριότητα στο αντίστοιχο αντικείμενο της προτεινό- 
μενης θεματολογίας της διδακτορικής διατριβής κ.α.). 

2.0 υποψήφιος υποβάλλει κατά τη διάρκεια κάθε ακα¬ 
δημαϊκού έτους, και ειδικότερα στις αρχές κάθε ακαδη¬ 
μαϊκού εξαμήνου (Σεπτέμβριο - Οκτώβριο ή Φεβρουάριο 
- Μάρτιο) σχετική αίτηση στη ΓραμματείατουΤμήματος 
Ιστορίας. Στην αίτηση αναγράφεται ο προτεινόμενος τίτ¬ 
λος, η προτεινόμενη γλώσσα εκπόνησης, η οποία μπορεί 
να είναι διάφορη της ελληνικής, και ο προτεινόμενος ως 
επιβλέπων της διδακτορικής διατριβής, ο οποίος ανήκει 
σε όσους έχουν δικαίωμα επίβλεψης διδακτορικής δια¬ 
τριβής. Η αίτηση συνοδεύεται από αναλυτικό βιογρα- 
φικό σημείωμα του υποψηφίου, ερευνητική πρόταση 
εκπόνησης διδακτορικής διατριβής, τίτλους σπουδών 
και από άλλα τεκμήρια ενίσχυσης της υποψηφιότητας 
(δύο συστατικές επιστολές, δημοσιεύσεις, αποδεικτικά 
ερευνητικής δραστηριότητας κ.τ.λ.). Ειδικά η ερευνητική 
πρόταση του υποψηφίου, η έκταση της οποίας κυμαί¬ 
νεται από 4.500 έως 5.500 χιλιάδες λέξεις, ακολουθεί τη 

δομή των διεθνών ερευνητικών κανόνων και, μεταξύ άλ¬ 
λων, περιλαμβάνει: Προτεινόμενοτίτλο, θεματική περιο¬ 
χή. Σύντομη θεωρητική πλαισίωση του υπό διερεύνηση 
θέματος και καταγραφή της υπάρχουσας γνώσης. Σκοπό 
και ερευνητικά ερωτήματα. Ερευνητικά εργαλεία. Μέθο¬ 
δο ανάλυσης ερευνητικών ευρημάτων. Προσδοκώμενα 
ερευνητικά αποτελέσματα. Χρονοδιάγραμμα υλοποίη¬ 
σης ερευνητικής πρότασης. Βιβλιογραφικές αναφορές. 

3. Η Συνέλευση του Τμήματος Ιστορίας, αφού λάβει 
υπόψη τις αιτήσεις που έχουν υποβληθεί, τις κατηγορι¬ 
οποιεί με βάση την συνάφεια του ερευνητικού αντικει¬ 
μένου, και ορίζει μία τριμελή επιτροπή ανά κατηγορία 
αιτήσεων. Κάθε τριμελής επιτροπή, που αποτελείται από 
μέλη Δ.Ε.Π. του Τμήματος, εξετάζει τις αντίστοιχες αιτή¬ 
σεις και τα συνυποβαλλόμενα έγγραφα και καλεί τους 
υποψηφίους σε συνέντευξη. Κατόπιν υποβάλει στη Συ¬ 
νέλευση του Τμήματος αναλυτικό υπόμνημα, στο οποίο 
αναγράφονται οι λόγοι για τους οποίους κάθε υποψήφι¬ 
ος πρέπει ή δεν πρέπει να γίνει δεκτός, καθώς και ο προ- 
τεινόμενος επιβλέπων, εφόσον αυτός δεν έχει προταθεί 
από τον υποψήφιο. Η Συνέλευση του Τμήματος, αφού 
λάβει τη γνώμη του προτεινόμενου επιβλέποντος, τη 
συνεκτιμά με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση ορίζεται και η γλώσσα συγγρα¬ 
φής της διδακτορικής διατριβής. 

Άρθρο 4 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. Ο μέγιστος συνολικός 
αριθμός υποψήφιων διδακτόρων που είναι δύναται να 
επιβλέπεται από ένα διδάσκοντα δεν υπερβαίνει τους 
δέκα (10) πλην ειδικών εξαιρέσεων (επιτυχόντες του 
ΙΚΥ, ειδικοί υπότροφοι κ.τ.λ.) για τις οποίες αποφασίζει 
η Συνέλευση. 

2. Η Συνέλευση του Τμήματος αναθέτει στον προτει- 
νόμενο επιβλέποντα, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 


3. Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί (για λόγους υγείας ή μακροχρόνιας 
απουσίας) να τελέσει χρέη επιβλέποντος για μεγάλο χρονι¬ 
κό διάστημα που υπερβαίνει το ένα έτος, η Συνέλευση του 
Τμήματος, εκτιμώντας τις περιστάσεις, αναθέτει σε άλλον 
την επίβλεψη, σύμφωνα με όσα ορίζονται στις προηγού¬ 
μενες παραγράφους, ύστερα από αίτηση του υποψήφιου 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο (2) μέλη της τριμελούς 
συμβουλευτικής επιτροπής, ακόμη και καθ’ υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται από κάθε επιβλέποντα, σύμφωνα με όσα 
ορίζονται στον Κανονισμό Διδακτορικών Σπουδών. Αν ο 
αρχικός επιβλέπων μετακινηθεί σε άλλο Α.Ε.Ι. ήΤμήμα Α.Ε.Ι. 
ή συνταξιοδοτηθεί, συνεχίζει να τελεί χρέη επιβλέποντος 
των διδακτορικών διατριβών που έχει αναλάβει, και ο τίτλος 
απονέμεται από το Α.Ε.Ι., στο οποίο ανήκει τοΤμήμα, όπου 
ξεκίνησε η εκπόνηση της διατριβής. 

4. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 5 

Ελάχιστη διάρκεια, δικαιώματα 

και υποχρεώσεις υποψήφιων διδακτόρων 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής και δεν μπορεί να υπερβαίνει 
τα οκτώ (8) ημερολογιακά έτη πλην ειδικών εξαιρέσεων 
που αιτιολογούνται επαρκώς από υπόμνημα της τριμε¬ 
λούς συμβουλευτικής επιτροπής που εγκρίνεται από τη 
Γενική Συνέλευση. Αναστολή σπουδών είναι δυνατόν να 
δοθεί για ένα χρόνο μετά από αίτηση του υποψήφιου 
διδάκτορα για πολύ σοβαρούς λόγους που καθιστούν 
αδύνατη τη συνέχιση εκπόνησης της διατριβής και σύμ¬ 
φωνη γνώμη του επιβλέποντος. 

2.0 υποψήφιος διδάκτορας, κάθε έτος, κατά την περί¬ 
οδο Ιουνίου - Σεπτεμβρίου, ανανεώνει την εγγραφή του, 
αφού πρώτα παρουσιάσει προφορικά και υποβάλλει και 
εγγράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικήςτου διατριβής. Αντίγραφο του υπομνήμα¬ 
τος, καθώς και σχόλια επ’ αυτού από τον επιβλέποντα ή 
την τριμελή επιτροπή και σχετικές εκθέσεις προόδου, 
καταχωρίζονται στον ατομικό φάκελο του υποψηφίου. 

3. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

4. Οι υποψήφιοι διδάκτορες καλούνται να συμμε¬ 
τέχουν στην οργάνωση, στη διεξαγωγή σεμιναρίων/ 
συνεδρίων/εκδηλώσεων με τη συνεργασία των επιβλε- 
πόντων και των υπολοίπων μελών Δ.Ε.Π. του Τμήματος 
που απευθύνονται σε φοιτητές του προπτυχιακού και 
μεταπτυχιακού κύκλου σπουδών, στην ακαδημαϊκή 
κοινότητα του Τμήματος και άλλων Τμημάτων του Ιο- 
νίου Πανεπιστημίου και στην ευρύτερη επιστημονική, 
ερευνητική κοινότητα. 

5. Οι υποψήφιοι διδάκτορες έχουν την υποχρέωση, 
εφόσον τους ζητηθεί, κατά τη διάρκεια εκπόνησης της 
διδακτορικής διατριβής, να προσφέρουν τις υπηρεσίες 
τους σε εκπαιδευτικές και ερευνητικές δραστηριότητες 
του Τμήματος, όπως στη λειτουργία των εργαστηρίων 
και της Βιβλιοθήκης, στην επικουρική διδασκαλία φρο¬ 
ντιστηριακών ή εργαστηριακών μαθημάτων, στις επιτη¬ 
ρήσεις των εξετάσεων του Τμήματος κ.α. 

6. Λόγοι διαγραφής υποψήφιου διδάκτορα από τα Μη¬ 
τρώα υποψήφιων διδακτόρων του τμήματος θεωρού¬ 
νται η μη τήρηση των συμβατικών υποχρεώσεων και των 
προθεσμιών που ορίζονται από τον παρόντα κανονισμό. 
Η διαγραφή πραγματοποιείται μετά από επαρκώς αιτι¬ 
ολογημένη εισήγηση του επιβλέποντα στη Συνέλευση 
του Τμήματος. 

Άρθρο 6 

Συγγραφή, υποστήριξη και αξιολόγηση 
της διδακτορικής διατριβής 

1. Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επι¬ 
τροπή δέχεται ή απορρίπτει αίτηση του υποψηφίου 
για τη δημόσια υποστήριξη και την αξιολόγηση της. 
Πέραν της επιστημονικής τεκμηρίωσης συνυπολογίζο¬ 
νται πρόσθετες προϋποθέσεις για τη δυνατότητα δη¬ 
μόσιας υποστήριξης της διατριβής όπως η συνέπεια, 
το πνεύμα συνεργασίας και το ακαδημαϊκό ήθος του 
υποψήφιου διδάκτορα. Αν η τριμελής συμβουλευτική 
επιτροπή αποδεχθεί την αίτηση του υποψηφίου, συ¬ 
ντάσσει αναλυτική εισηγητική έκθεση και την υποβάλ¬ 
λει στη Συνέλευση του Τμήματος ζητώντας τον ορισμό 
επταμελούς εξεταστικής επιτροπής για την κρίση της 
διδακτορικής διατριβής. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4487/2017, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4487/2017. 

3. Η διδακτορική διατριβή υποστηρίζεται δημόσια από 
τον υποψήφιο διδάκτορα. Λαμβάνεται ειδική μέριμνα για 
άτομα με ειδικές μαθησιακές δυσκολίες ή προβλήματα 
αναπηρίας. Η διαδικασία της δημόσιας υποστήριξης 
προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης. Στη συνέχεια, η εξεταστική επιτροπή συνε¬ 


δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει, με πλειοψηφία πέντε (5) 
τουλάχιστον από τα μέλη της.Τα αφυπηρετήσαντα μέλη 
της τριμελούς συμβουλευτικής επιτροπής, που έχουν 
αντικατασταθεί, μπορεί να παρίστανται κατά τη συνε¬ 
δρίαση χωρίς δικαίωμα ψήφου. 

4. Η τελική κρίση της διδακτορικής διατριβής γίνεται 
σύμφωνα με την κείμενη νομοθεσία και αξιολογείται με 
έναν από τους παρακάτω χαρακτηρισμούς: «Άριστα», 
«Λίαν Καλώς», «Καλώς». Στο τέλος της διαδικασίας της 
υποστήριξης συντάσσεται πρακτικό που περιλαμβάνει 
σύντομη αιτιολόγηση της ψήφου των μελών της επτα¬ 
μελούς επιτροπής, καθώς και την τελική βαθμολογία. 
Το πρακτικό υπογράφεται από όλα τα μέλη της επτα¬ 
μελούς επιτροπής και υποβάλλεται στη Συνέλευση, 
προκειμένου να γίνει η αναγόρευση του υποψήφιου 
διδάκτορα. 

5.0 υποψήφιος διδάκτορας έχει την υποχρέωση έπει¬ 
τα από την υποστήριξη της διδακτορικής διατριβής να 
καταθέσει αντίγραφα (σε έντυπη και ηλεκτρονική μορ¬ 
φή) του τελικού κειμένου της διδακτορικής διατριβής 
στη Γραμματεία του Τμήματος και στη βιβλιοθήκη του 
Ιονίου Πανεπιστημίου καθώς και στη Βάση Διατριβών 
του Εθνικού Κέντρου Τεκμηρίωσης. 

6. Η ανακήρυξη του υποψηφίου σε διδάκτορα του 
Τμήματος Ιστορίας γίνεται από τη Συνέλευση του Τμή¬ 
ματος με την καθομολόγηση του υποψηφίου, παρουσία 
του Πρύτανη ή Αντιπρύτανη του Ιονίου Πανεπιστημίου, 
εκτός από τις περιπτώσεις εκπόνησης διδακτορικής δι¬ 
ατριβής με συνεπίβλεψη που ρυθμίζονται με το άρθρο 7 
του παρόντος. Σε κάθε περίπτωση ο τύπος του Διδακτο¬ 
ρικού Διπλώματος ορίζεται με απόφαση της Συγκλήτου 
του Ιονίου Πανεπιστημίου. 

Άρθρο 7 

Το Τμήμα Ιστορίας μπορεί να συνεργάζεται με ανα¬ 
γνωρισμένα ομοταγή ιδρύματα της αλλοδαπής για την 
εκπόνηση διδακτορικών διατριβών με συνεπίβλεψη. 
Στις περιπτώσεις αυτές ορίζεται ένας επιβλέπων από 
κάθε συνεργαζόμενο ίδρυμα. Τη διοικητική και ορ¬ 
γανωτική ευθύνη της εκπόνησης της διδακτορικής 
διατριβής αναλαμβάνει ένα εκ των συνεργαζόμενων 
ιδρυμάτων που ορίζεται στο Ειδικό Πρωτόκολλο Συ¬ 
νεργασίας (Ε.Π.Σ.) που έχουν ήδη υπογράψει τα συ- 
νεργαζόμενα ιδρύματα. Η διαδικασία εκπόνησης της 
διατριβής γίνεται με τις προϋποθέσεις που ορίζονται 
στη νομοθεσία της χώρας, το ίδρυμα της οποίας έχει 
τη διοικητική και οργανωτική ευθύνη. Εφόσον υπάρχει 
ειδική πρόβλεψη στο ΕΠΣ, μπορεί να χορηγείται ενι¬ 
αίο διδακτορικό δίπλωμα, στο οποίο γίνεται μνεία των 
συνεργαζόμενων ιδρυμάτων ή χωριστό διδακτορικό 
δίπλωμα για τους υποψηφίους κάθε χώρας, στο οποίο 
όμως γίνεται μνεία των συνεργαζόμενων ιδρυμάτων. 
Στην περίπτωση αυτή, οι τίτλοι απονέμονται βάσει των 
διατάξεων του παρόντος και η διαδικασία καθομολόγη¬ 
σης ρυθμίζεται από το Ειδικό Πρωτόκολλο Συνεργασίας 
(ΕΠΣ) των ιδρυμάτων. 

Με απόφαση της Συνέλευσης του Τμήματος Ιστορίας 
χορηγείται χωριστό -εφόσον υπάρχει τέτοια πρόβλεψη 
στο ΕΠΣ- διδακτορικό δίπλωμα με μνεία των συνεργαζό- 
μενων ιδρυμάτων, κατόπιν σχετικής αίτησης του υποψη¬ 
φίου η οποία συνοδεύεται από αντίγραφο του Πρακτι¬ 
κού Υποστήριξης της διδακτορικής διατριβής στο ξένο 
Πανεπιστήμιο, και του αντίστοιχου διδακτορικού τίτλου 
που απονεμήθηκε από το Πανεπιστήμιο της αλλοδαπής. 


Άρθρο 8 

Έναρξη ισχύος του Κανονισμού 
Η ισχύς του Κανονισμού αυτού αρχίζει με τη δημοσί¬ 
ευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 20 Μαρτίου 2018 
Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

